kardosdrur/scandi-wiki huggingface dataset:
Pave Johannes 6.

Johannes 6. (655 - 11. januar 705) var pave fra 30. oktober 701 til sin død i 705. Johannes 6. var fra Efesos i Anatolien, og var pave under det byzantinske pavedømme. Hans tid som pave var præget af militære og politiske gennembrud i Italien. Han efterfulgte Pave Sergius 1. to måneder efter hans død, og hans valg skete allerede syve uger efter Sergius' død. Han blev efterfulgt af Pave Johannes 7. efter mindre end to måneder efter sin død. Han blev begravet i Basilica Sancti Petri, der stod hvor Peterskirken senere blev bygget.

Referencer 

Paver i middelalderen
Pave Johannes 7.

Johannes 7. (ca. 650 - 18. oktober 707) var pave fra 1. marts 705 til sin død i 707. Han efterfulgte Pave Johannes 6. og var (ligesom sin forgænger) af græsk hærkomst. Han er en af paverne i det byzantinske pavedømme.

Han blev født i Rossano, Calabrien i Syditalien. 

Hans far, Plato (ca. 620 – 686), var kejserlig cura palatii urbis Romae, eller kurator på Palatinerhøjen. Dette gør Johannes til den første pave, der er søn af en byzantinsk embedsmand. His mother was called Blatta (c. 627 – 687). Hans farfar var Theodorus Chilas (ca. 600 – efter 655), var en byzantinsk senator i 1955.

Referencer 

Paver i middelalderen
Danish Music Award for Årets danske album

Danish Music Award for Årets danske album er en årlig musikpris der uddeles af IFPI Danmark i forbindelse med Danish Music Awards. Den første modtager af prisen var Anne Linnet i 1989 for Jeg er jo lige her. Med prisuddelingens begyndelse i 1989 hed prisen Årets danske album, men i 2014 skiftede den navn til Årets danske udgivelse, og omfattede nu også EP'er med minimum fire sange. I 2017 kunne singler også nomineres til Årets danske udgivelse. Prisen blev ikke uddelt i 2018, da Danish Music Awards 2018 blev aflyst. I 2019 skiftede prisen tilbage til sit oprindelige navn, Årets danske album, og omfatter kun album og EP'er.

Thomas Helmig er den kunstner, der har været nomineret flest gange (fem) til kategorien, mens Lars H.U.G. og Sort Sol har vundet flest gange (to).

Modtagere

Kilder 

Music Award for Årets danske album
Prisuddelinger
Viktor Bromer

Viktor Bregner Bromer er en dansk svømmer. Han vandt guld i 200 meter butterfly ved EM i svømning 2014 og har vundet sølv i samme distance ved EM i kortbanesvømning. Han er indehaver af den danske og nordiske rekord i 200 meter butterfly. Han har kvalificeret sig til OL 2016 i 200 meter butterfly.

Referencer

Eksterne henvisninger 

 

Svømmere fra Danmark
Deltagere for Danmark ved sommer-OL 2016
Olympiske svømmere fra Danmark
Svømmere ved sommer-OL 2016
South Saskatchewan River

South Saskatchewan River er en 1.392 lang flod i Canada der løber gennem provinserne  Alberta og Saskatchewan.

I første halvdel af det 20. århundrede frøs South Saskatchewan til om vinteren, og skabte spektakulære isbrud og farlige forhold i blandt andre byerne  Saskatoon og Medicine Hat. Mindst en bro i  Saskatoon blev ødelagt af is fra floden. Opførelsen af dæmningen Gardiner Dam i 1960'erne, svækkede kraften i floden ved at lede en væsentlig del af  South Saskatchewan's naturlige vandmængde over i Qu'Appelle River. I 1980'erne blev dannedes der mange faste sandbanker  på grund af sænkning af vandstanden i  floden.

Fra sammenløbet af   Bow River og Oldman River, løber South Saskatchewan 1.392 km. Ved  udmundingen ved ved Saskatchewan River Forks, en gennemsnitlig vandmængde på 280 m³ i sekundet og et afvandingsområde på 146.100 km²; 1.800 km² af dette ligger  i Montana i USA og 144.300km² i Alberta og Saskatchewan.

Flodens løb
Floden kaldes South Saskatchewan River fra sammenløb et af Bow og Oldman River i nærheden af  Grassy Lake i Alberta. Vandet i disse floder kommer fra gletsjere i Rocky Mountains i nærheden af grænsen til British Columbia og Montana . Red Deer River er det første større tilløb  South Saskatchewan 16 km øst for grænsen mellem Alberta og Saskatchewan.  Lake Diefenbaker reservoiret blev anlagt i forbindelse med opførelsen af dæmningerne Gardiner og Qu'Appelle River i Saskatchewan. Vand fra South Saskatchewan producerer via dæmningerne omkring 19 % SaskPowers vandkraftproducerede elektricitet.

Nedenfor dæmningerne løber floden mod nord gennem Saskatoon og løber sammen med North Saskatchewan River øst for Prince Albert ved Saskatchewan River Forks — og tilsammen danner  Saskatchewan River. Adskillige søer i Saskatoonområdet er dannet mæandersving  fra South Saskatchewan River, nævneværdige er Moon Lake og Pike Lake.

Bifloder

 Bow River
 Oldman River
 Seven Persons Creek
 Red Deer River
 Teepee Creek
 Landing Creek
 Smith Creek
 Valentine Creek
 Pine Lake Creek
 Brightwater Creek
 Beaver Creek (Saskatchewan)
 Fish Creek (Saskatchewan)
 Swift Current Creek (Saskatchewan)

Øer 

Blandt øerne i floden er 
 McLean Island
 Wilson Island (Saskatchewan)
 Yorath Island

Se også
Canadas længste floder

Eksterne kilder/henvisninger 

 Partners for the Saskatchewan River Basin 
 Fish Species of Saskatchewan
 South Saskatchewan River  – Encyclopedia of Saskatchewan

Vandløb i Canada
Alberta
Saskatchewan
Les Républicains

Les Républicains (forkortet LR) er det største borgerlige politiske parti i Frankrig.

Partiet opstod den 30. maj 2015, da partiet UMP skiftede navn til Republikanerne. UMP blev oprettet, da flere partier sluttede sig sammen i 2002. UMP var partiet bag præsidenterne Jacques Chirac og Nicolas Sarkozy.

Republikanerne i regionerne 
Ved det franske regionsrådvalg i december 2015 vandt Republikanerne tre af de 13 poster som regionsrådsformænd (Présidente du Conseil régional) i selve Frankrig. Der er dog syv regionsråd, der først valgte formænd den 4. januar 2016.
 
Fra januar 2016 leder Republikanerne regionerne Île-de-France (Paris og omegn), Pays de la Loire (i det vestlige Frankrig) og Provence-Alpes-Côte d'Azur (Sydøstfrankrig).

I de oversøiske regioner var det en republikaner, der blev genvalgt som regionsrådsformand i Réunion.

Republikanerne i Nationalforsamlingen og Senatet 
Ved valget i 2012 fik UMP 194 af de 577 pladser i Nationalforsamlingen.

Ved valgene i 2011 og 2014 fik UMP 144 af de 348 pladser i Senatet.

Republikanerne i Europa-parlamentet 
Ved valget i 2014 fik UMP 20 af de 74 franske pladser i Europa-Parlamentet.

De 20 republikanske MEP'er er tilsluttede Gruppen for Det Europæiske Folkeparti, og det republikanske parti er medlem af Det Europæiske Folkeparti.

Referencer 

Gaullistiske partier
Konservative partier
Kristendemokratiske partier
Etableret i 2015
Longyearbyen Sygehus

Longyearbyen Sygehus er et sygehus i Longyearbyen på den norske øgruppe Svalbard. Sygehuset er ejet og drevet af Universitetssykehuset Nord-Norge med hovedsæde i Tromsø. Sygehuset er et akutmedicinsk beredskabskabshospital med en operationsstue, men uden traumemodtagelse og fødeafdeling. Det yder primære og specialiserede sundhedsydelser til befolkningen på Svalbard, og alle der rejser i og omkring øhavet, og de tilstødende farvande ved Barentshavet.

Sygehuset har seks sengepladser, hvor der kan ydes almen sygepleje. Ved længerevarende og alvorlige indlæggelser, bliver patienter overført til fastlandet. Det er i følge loven ikke tilladt at føde eller dø på Svalbard. Ved alvorlige sygdom bliver man fløjet til fastlandet fra Svalbard Lufthavn, ligesom det også sker med afdøde der alligevel er omkommet på øgruppen. Gravide skal senest tre uger før planlagt fødsel rejse til fastlandet, da sygehuset i Longyearbyen ikke har ressourcer til at håndtere en fødsel, og efterfølgende pleje af barnet.

Referencer

Eksterne henvisninger 

 UNN HF - Longyearbyen sykehus 

Svalbard
Hospitaler i Norge
Naturpark Slien

Naturpark Slien (på tysk Naturpark Schlei) er en 50.000 ha stor naturpark beliggende på begge sider af fjorden Slien i Sydslesvig i det nordlige Tyskland. 

Landskabet i naturparken domineres af et bakkede morænelandskab omkring Slien med strande, kystskrænter, småskove, små vandløb, dyrkede arealer og flere mindre bugter og nore. Med til naturparken hører også vikingebyen Hedeby. Større byer er Slesvig og Kappel. 

Naturparken omfatter i alt 44 kommuner i både det sydlige Angel og den nordlige Svansø. Parken strækker sig over to kredse, Slesvig-Flensborg og Rendsborg-Egernførde og har fra grundlæggelsen i oktober 2008 været administreret af foreningen Naturpark Schlei. Formålet er at styrke Sli-regionen økologisk, men også økonomisk som natur - og rekreationsområde med en høj biodiversitet.

Eksterne henvisninger 
 Foreningen Naturpark Schlei

Slien
Naturparker i Slesvig-Holsten
Bachelor of Fine Arts

Bachelor of Fine Arts er en akademisk grad for studerende i USA og Canada, der specialiserer sig i billedkunst eller scenekunst.

Se også
 Bachelor of Music
 Master of Fine Arts

Bachelorgrader
WikiAnswers

WikiAnswers er en engelsksproget markedsføring-understøttet wiki-baseret webside, der er nu en del af Answers.com. Brugere i WikiAnswers kan indsende og svare spørgsmål, og kan redigere eksisterende spørgsmål og svar.

Historie
WikiAnswers blev oprettet i 2002 af Chris Whitten med navnet FAQ Farm. I 2006, websiden blev tagt af og sluttet sammen med Answers.com.

Positioner
WikiAnswers har mange positioner, der er givet til brugerne:

 Contributors (Bidragydere)
 Supervisors (Inspektører)
 Premier Answerers (Premieresvar)
 Special Project Assistants (Specielle Projektassistenter)
 Mentors (Mentorer)
 Bug Catchers (Fejlsøger)
 Vandal Patrol (Vandalpatrulje)
 Community Outreach (behøver oversættelse til dansk)
 WikiReviewers (WikiAnmeldere)
 WikiAnswers’ Influential Teens (WIT) (WikiAnswers' Indflydelsesrige Teenagere)

Popularitet
I august 2013, WikiAnswers havde 19.000.000 svar, mere end 8,500 kategorier, og mere end 29.000.000 bidragydere. I den samme måned, webinformationvirksomheden Alexa Internet grader WikiAnswers og dens søsterwebsider som den 193. mest populære webside på internettet.

Externe henvisninger
 WikiAnswers 

Community Sites
Wikier
Capcom

Capcom har flere betydninger:
 Capcom (firma)
 Capsule communicator - forkortet CAPCOM
Emil Goll

Emil Goll (født 11. marts 1992) er en dansk forsanger i bandet Scarlet Pleasure.. Emil Goll startede sammen med sin barndomsven og medlem af bandet, Alexander Malone, at spille på et instrument i 8. klasse. Emil Goll valgte guitaren som sit instrument og blev ret god til det, har bandet senere nævnt i Vi er Scarlet Pleasure. Bandet manglede en sanger, og hverken Emil (sanger og guitarist), Joachim (trommer) eller Alexander (bas) gad at synge. De lavede deres egen sangaudition og den, der sang bedst, skulle være bandets forsanger. Det var så Emil, der sang bedst, og endte med at blive forsanger.

Emil er født i Aarhus, men flyttede til Gentofte som 9-årig, da hans far fik en jobmulighed i København. Han startede så på Rudolfsteiner-skolen Vidar i Gentofte, hvor Alexander allerede gik. Emil var et år yngre en resten af klassen, men fandt hurtigt sammen med bandets bassist Alexander.

Referencer 

Sangere fra Danmark
Værker af Klaus Rifbjerg

Ukomplet liste af værker af Klaus Rifbjerg:

Lister over værker
Højtryk (grafik)

Højtryk er en grafisk teknik, hvor ophøjede dele af trykpladen eller trykformen indfarves med trykfarve og derpå i en trykpresse trykkes mod papiret (eller et andet materiale), hvorved farven afsættes. Højtryk står i modsætning til dybtryk og fladtryk eller offsettryk. 

Højtryk er en meget gammel trykteknik og den benyttes i mange variationer. De første tryk har formodentlig være foretaget med udskårne træplader, hvor det, der ikke skulle trykkes, blev skåret bort; den teknik der i dag kendes som træsnit.

Træsnit har været benyttet til tryk af bøger før bogtrykket blev opfundet, de såkaldte blokbøger. I Kina og Korea udvikledes teknikker til trykning med løse typer, men kendskabet til disse nåede først sent til Europa og antages ikke at have haft indflydelse på Johann Gutenbergs opfindelse. 

Træsnit og det forfinede træsnit xylografien blev brugt til illustrationer i højtrykket. Man udviklede også teknikker til ad kemisk vej at fremstille klicheer, hvilket gjorde det forholdsvis enkelt at gengive tegninger og fotografier. Ellers blev nogle tryksager kombineret med dybtryk og fladtryk. 

I dag har højtryk en beskeden rolle inden for fremstilling af bøger og andre massetryksager. Men inden for kunsten og undervisningen i formning/billedkunst benyttes stadig meget højtryk i form af linoleumstryk og kartoffeltryk. Til enkelte trykopgaver er højtryk stadig i brug i form af flexografi ved tryk på f.eks. emballage. 

Trykning og typografi
Højtryk
Kommunikation
Teknologi
Anders Peder Westenholz

Anders Peder Westenholz (født 16. oktober 1825 i Frederikshavn, død 14. januar 1886 på Dronninggaard) var en dansk handelsmand. Han var sønnesøn af Johan Dietrich Wilhelm Westenholz.

Westenholz kom som dreng i handelslære i Aalborg og gik derefter til udlandet, hvor han i en ung alder etablerede sig som købmand i Leith (Stegmann, Westenholz & Co.). Fra begyndelsen af halvtredserne var han etableret i London, først sammen med broderen Regnar Westenholz, senere i en lang årrække alene. Hans firma Westenholz Brothers blev en meget stor forretning, som også havde betydning for Danmarks handelsforbindelse med England. 1861-82 var han dansk generalkonsul i London, og ligesom han i denne stilling viste megen interesse for sine landsmænd, således vedblev han også på anden måde at være knyttet til Danmark. Westenholz, som nærede stor interesse for landvæsenet, deltog i virksomheden for den jyske hedeplantning, og efter at han i tresserne havde købt Dronninggaard på Sjælland, tilbragte han megen tid med administrationen af denne ejendom, hvor han levede sine sidste år. Fra 1877 til sin død var han formand i bestyrelsen for "Det danske Gaskompagni". Han blev 1882 kommandør af Danebrog og 1885 etatsråd.

Kilder 
 
 
 

Købmænd fra Danmark
Godsejere fra Danmark
Kommandører af Dannebrog
Danskere i 1800-tallet
Personer fra Frederikshavn
Hove Mobile Park

Hove Mobile Park er en spøgelsesby i Cavalier County, North Dakota, USA. Befolkningen var 2 i året 2000. Ifølge United States Census Bureau, var Hove Mobile Park én af kun fem byer i USA med en befolkning på to mennesker.

Referencer

Byer i North Dakota
Johan Dietrich Wilhelm Westenholz

Johan Dietrich Wilhelm Westenholz (født 9. april 1730 i Eimbeck nord for Gøttingen, død 18. december 1794) var en var en tyskfødt dansk præst.

Året efter sønnens fødsel blev faderen, Johann Carl Friedrich Westenholz, kaldet til kantor og konrektor i Wilster. Drengen blev undervist i forskellige skoler og måtte efter faderens tidlige død døje trange kår. I 1752 drog han til universitetet i Gøttingen, hvor han studerede i 3 år. Omtrent 1760 kom han til Danmark som huslærer på Overgaard hos landsdommer, konferensråd Frederik von Arenstorff. I 1766 ordineredes han til kapellan hos præsten i Gjerlev, Randers Amt. Medens han var kapellan, lærte han præstedatteren fra Borup (ved Randers) Karen Hee (død i juli 1800 i Nykøbing Mors) at kende; han ægtede hende 1772, men ægteskabet gav anledning til, at han måtte fratræde sit embede. I 1775 blev han sognepræst i Solbjerg og Sundby på Mors, men forflyttedes allerede året efter til Sejerslev med annekser, ligeledes på Mors, hvor han tillige var herredsprovst. Westenholz har vundet et navn som landøkonomisk forfatter. To afhandlinger af ham vandt Landvæsenskollegiets præmier. Af disse skrifter vakte især det Om Aarsagerne, som hindre Folkemængdens Tiltagelse i Bondestanden (1772) betydelig opmærksomhed; det vidner om forfatterens inderlige medfølelse med bondens fortrykte kår. Det blev trykt og uddelt ved offentlig foranstaltning.

Se også 
 Westenholz (slægt)

Kilder 
 
 

Provster fra Danmark
Agronomer fra Danmark
Faglitterære forfattere fra Danmark
Dansksprogede forfattere fra Danmark
Danskere i 1700-tallet
Johan Dietrich Wilhelm
Rosengade

Rosengade er en gade i Indre By i København, der ligger mellem Kronprinsessegade og Rigensgade. Gaden er opkaldt efter blomsten rose.

Historie og bebyggelse 
Gaden stammer fra kong Christian 4.'s anlæggelse af de første dele af kvarteret Nyboder i 1630'erne og 1640'erne og gik da fra Rigensgade til Adelgade. Som de øvrige gader mellem Rigensgade og Adelgade fik den navn efter en plante, her altså rose. I praksis var det dog kun den østlige halvdel, der udgjorde en del af Nyboder. Denne del forsvandt i 1869 i forbindelse med et gadegennembrud for en forlængelse af Kronprinsessegade, og i stedet opførtes en karre med etageejendome.

Den overlevende del af gaden blev udsat for en omfattende sanering i 1970'erne, da de to karreer på hver sin side blev omdannet til Rosengården. Den sydlige karre mellem Rosengade og Klerkegade blev til plejehjem og beskyttede boliger, mens man i den nordlige karre mellem Rosengade og Fredericiagade bevarede og restaurerede en række boliger fra 1780. Ved enderne mod Kronprinsessegade og Rigensgade opførtes nybyggeri tilpasset områdets ældre stil og gulmalet i stil med Nyboder. Selve gaden blev gjort til gågade, idet der dog ved indkørslen fra Rigensgade anlagdes en nedkørsel til en underjordisk garage. Den blev overdækket af en rosenbevokset bue, en treillage.

Kilder 
 København før og nu - og aldrig, bind 5, Kgs. Nytorv, Rosenborg og Nyboder, s. 388-389, 428-435, af Sys og Godfred Hartmann. Palle Fogtdal, 1988.

Eksterne henvisninger 

 Rosengade på Indenforvoldene.dk
 Rosengade.dk/ Rosengade.dk om Rosengade og dens kvarter. Husene, boliger, beboere, gadegrupperne og deres tilholdssteder, og om saneringen af Rosengade. I perioden fra 1950erne og frem til 1975.

Gader i Indre By (København)
Wardialer

En wardialer er en variant af en dialer, et computerprogram, der ringer op via et telefonmodem. Begrebet en wardialer blev skabt og populariseret i filmen Wargames, hvor et sådan program benyttes til at finde interessante computere. Før filmen benyttedes udtryk som hammer dialing og demon dialing. 

En wardialer sættes til systematisk at afsøge et interval af telefonnumre. Hvert nummer ringes op efter tur. Hvis der ikke svares efter to ring eller der ikke høres klartonen fra et modem, afbryder programmet forbindelsen og går videre til det næste nummer. Er der derimod et modem, der svarer, noterer programmet det pågældende nummer på en liste, der så senere kan bearbejdes af den hacker, der har startet programmet. 

Da telefonmodemmer er sjældne i dag, er den klassiske wardialer formodentlig gået af brug. I stedet scannes systematisk på intervaller af ip-adresser, der derpå kan udsættes for en portskanning. Ligeledes kan man fra f.eks. et køretøj systematisk undersøge forekomsten af trådløse netværk (WiFi) og deres evt. sårbarheder. 

Elektronik
Malware
Cavalier County

Cavalier County er et county i North Dakota, USA, med en befolkning på 3.993 ifølge den 2010 folketælling af United States Census Bureau. Administrationscenteret i Cavalier County er placeret i Langdon.

Historie
Cavalier County er opkaldt efter Charles Cavileer (eller Cavalier) fra Pembina, der var én af de første hvide indbyggere i området.

Byer

Alsen
Calio
Calvin
Hannah
Langdon (county seat)
Loma
Milton
Munich
Nekoma
Osnabrock
Sarles (delvist i Towner County)
Wales

Kommunefrie områder
Clyde
Dresden
Hove Mobile Park
Maida

Eksterne henvisninger

Referencer

Counties i North Dakota
Nekoma

Nekoma er navnet af tre byer i USA:

 Nekoma, Illinois
 Nekoma, Kansas
 Nekoma, North Dakota
Nekoma (Kansas)

Nekoma er et kommunefrit område i Rush County, Kansas, USA.

Historie
Nekoma blev grundlagt i 1884. Det første postkontor i Nekoma åbnede i 1890.

Geografi
Nekomas ligger 621 m.o.h.

Referencer

Byer i Kansas
Nekoma (Illinois)

Nekoma er et kommunefrit område i Henry County, Illinois, USA.

Historie
Nekoma blev grundlagt i juli 1869.

Geografi
Nekomas ligger 247 m.o.h.

Referencer

Byer i Illinois
Polar-Ekspressen

Polar-Ekspressen er en amerikansk animeret musical fantasy film fra 2004. Den er baseret på børnebogen af samme navn af Chris Van Allsburg. Filmen er skrevet, produceret og instrueret af Robert Zemeckis. Filmen byder på menneskelige karakterer animerede ved hjælp af live action performance capture-teknik.

Filmen har stjerner som Daryl Sabara, Nona Gaye, Jimmy Bennett, og Eddie Deezen, og med Tom Hanks i seks forskellige roller. Filmen indeholder også en performance ved Tinashe i en alder af 9, som senere fik eksponering som popsanger i 2010. Castle Rock Entertainment producerede filmen i samarbejde med Shangri-La Entertainment, ImageMovers, Playtone og Golden Mean, for Warner Bros. Pictures. Filmen havde et budget på 165 millioner $, en rekordbeløb for en animeret funktion på det tidspunkt. Filmen blev udgivet i både konventionelle og IMAX 3D teatre den 10. november 2004. Det indtjente $ 307.000.000 på verdensplan.

Polar-Ekspressen er opført i Guinness World Book of Records i 2006 som den første all-digital capture film. Dette er Castle Rock Entertainment 's første animerede film. Det var Michael Jeters sidste rolle, og filmen var dedikeret til hans minde.

Plot 
En ung dreng i 1950'ernes Grand Rapids i Michigan begynder at tvivle på eksistensen af julemanden. Uret stopper ved fem minutter over tolv juleaften, og et eksprestog ankommer. En togkonduktør tilbyder ham en tur til Nordpolen med tog, kaldet Polar-Ekspressen, for et besøg hos julemanden selv. Senere viser filmen, at julemanden uddeler den første julegave i julen. Efter tvivl springer drengen om bord og får oplevet en tempofyldt tur gennem farlige tunneler, farligt stejle skråninger og en issø.

Referencer

Eksterne Henvisninger 
 

Amerikanske film fra 2004
Engelsksprogede film
Film instrueret af Robert Zemeckis
Julefilm fra USA
Nekoma (North Dakota)

Nekoma er en by i Cavalier County, North Dakota, USA. Nekomas befolkning var 50 i 2010.

Geografi
Nekoma har et areal på 0.93 km².

Historie
Nekoma blev grundlagt i 1905.

Referencer

Byer i North Dakota